මධ්‍යසාර-මුක්ත කලාපය
මධ්‍යසාර-මුක්ත කලාපයක් යනු, මධ්‍යසාරීය පානයන් පොදුවේ පරිභෝජනය කිරීම හෝ විකිණීම හෝ තහනම් කර ඇති භූගෝලීය ප්‍රදේශයක්, ස්ථානයක් හෝ  ආයතනයක් හෝ වෙයි.  සුරා පානය කිරීම- සහ සිත්සේ සුරා පානය කිරීම -ආශ්‍රිත අපරාධ, සමාජ විරෝධී හැසිරීම, අඩන්තේට්ටම් කිරීම සහ නොහික්මුණු හැසීරීම පිළිබඳ ප්‍රශ්නකාරී තත්ත්වයන් පාලනය කිරීමට සමහරක් ප්‍රදේශය වල මෙවැනි මධ්‍යසාර-මුක්ත කලාප පිහිටුවා ඇත. "එළිමහනෙහි සුරාසැල් සහ බොදුන්හල් පවත්වාගෙන යෑම සාම්ප්‍රදායිකව සිදුකෙරෙන" එංගලන්තයෙහි බාත් වැනි සමහරක් ප්‍රජාවන් විසින් මධ්‍යසාර-මුක්ත කලාප  වෙත විරෝධය එල්ල කර ඇත.

මධ්‍යසාර-මුක්ත කලාප

ඕස්ට්‍රේලියාව
ඕස්ට්‍රේලියාවෙහි නිව් සවුත් වේල්ස් ප්‍රදේශයෙහි සමහරක් වීදීන් මධ්‍යසාර-මුක්ත කලාප ලෙසින් නම් කොට ඒ බව දැන්වීම් පුවරු භාවිතයෙන්  මායිම් නියම කර ඇත. නීති කඩකරන්නන් හට පොලීසිය විසින් අවවාදයක් නිකුත් කොට ඉන්පසු දිගටම සුරා පානය කරන්නන් හට දඩ නියම කොට ඔවුන් භාවිතා කරන මධ්‍යසාරීය පානයන් අත්අඩංගුවට ගැනීම සිදුකල හැකි වෙයි. නිව් සවුත් වේල්ස් ප්‍රදේශයෙහි බොහෝ උද්‍යාන මධ්‍යසාර-මුක්ත කලාප ලෙසින් නම් කර ඇත. ඕස්ට්‍රේලියාවෙහි නිව් සවුත් වේල්සයෙහි බොන්ඩි ප්‍රදේශය තුල, 2004 වසරෙහිදී මධ්‍යසාර-මුක්ත කලාපයක් සංස්ථාපනය කෙරුණේ, වීදී තුල මත්පැන් පානය කිරීම නිසා ඇතිවී තිබුණු අඩන්තේට්ටම් සහ සමාජ-විරෝධී හැසිරීම් අවම කර ගැනීමෙහි ප්‍රයත්නයක් වශයෙනි.

2016 අප්‍රේල් වන විට, ඕස්ට්‍රේලියාවෙහි සිඩ්නි ප්‍රදේශයෙහි  60 කට වැඩි මධ්‍යසාර-මුක්ත කලාප පැවතුනි.  2016 අප්‍රේල් මාසයෙහිදී සිඩ්නි නගර සභාව යෝජනා කලේ මධ්‍යසාර-මුක්ත කලාප අහෝසි කල යුතු බවයි.

ආශ්‍රිත